# Artalens e Soïn

Artalens e Soïn (Artalens-Souin en francés) qu'ei ua comuna gascona de Bigòrra, en Lavedan, dens era arribèra de Davantaiga, situada dens eth departament deths Hauts Pirenèus e era region d'Occitània, ancianament de Mieidia-Pirenèus.

## Toponimia
### Artalens

Era prononciacion qu'ei [arta'lenns] (grafia fonetica deths autors). Eras fòrmas ancianas que son : in Artalense, de Artelensi, en latin, cap a 870, Artalens ath sègle XII o XIII, D'Artalencs en 1342, d'Artalenxis, en latin, en 1379, Artalenx, Artalencx, Artelenx en 1429, Artalens en 1459, Artalens en 1760, Artalens (mapa de Cassini, ara fin deth sègle XVIII).
Segon Dauzat, Artalens que vien benlhèu deth gallic artòs, « ors », ath sens pròpi o en tant que nom de persona, dab eth doble sufixe al-inco. Segon Negre, Artalens que vien deth nom germanic d'òmi Hartilo, dab eth sufixe germanic -ingos. Segon R. Aymard, era ipotèsi de Negre qu'ei la qui convién milhor.
Segon Miquèu Grosclaude, era proposicion de Negre qu'ei impossibla, pr'amor H- germanic se consèrva en gascon. Era de Dauzat qu'a besonh de dus sufixes e qu'en horneish pas eth sens; eth nom que demòra escur; tanben, que cau pensar Grosclaude accèpta rarament eras explicacions celticas en Bigòrra. Comparar dab Artassens.

### Soïn

Era prononciacion qu'ei [sou'wi] (grafia fonetica deths autors). Eras fòrmas ancianas que son : Suin en 1168, Soi ath sègle XII o XIII, De Sohi en 1313, Sohii en 1349, de Soyno, en latin, en 1379, Sohy, Soyi, Soii en 1429, Souy en 1768, Souin en 1789, Souin (mapa de Cassini, ara fin deth sègle XVIII).
Segon Miquèu Grosclaude, que i a en bas-latin un adjectiu suinus, « deth pòrc » que convién foneticament; totun, Jacques Boisgontier qu'èra reservat sus aquera origina; que caleré precisar eth sens : lòc on elèvan pòrcs, porcaria o lòc on i a pòrcs-sanglars ?.

### Aute lòc

Sent Andrei : grèc Andreas.

## Administracion

Lista deths cònsols successius :
| Periòde | Periòde | Identitat | Qualitat |
| març de 2008 | 2026 | Andrée Dulout-Gleize | retirada |
| març de 2001 | 2008 | Alain Vignes | |
| març de 1971 | 2001 | Eloi Guiraud | |
| 1951 | 1971 | André Carrère | |
| | 1951 | Bernard Pellafigue | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 134, totala: 135 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 264 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 300 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 232 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 138 | 135 | 122 | 115 | 120 | 110 | 108 | 108 | 108 110 |
| 2009 | 2010 |
| 103 105 | 107 109 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 129 abitants e la densitat èra de 33,08 ab/km².

## Véder tanben

* Comunas deths Hauts Pirenèus

## Nòtas

* 1 2 3 4 5 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=892&titre=artalens-souin
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 30, a Artagnan
* Portau de Gasconha